سلمیٰ سبحان

سلمی سبحان (11 اگست 1937ء - 30 دسمبر 2003)  بنگلہ دیشی وکیل، تعلیمی اور انسانی حقوق کی کارکن تھیں۔ وہ 1959 میں پاکستان کی پہلی خاتون وکیل بنیں۔

پس منظر 
سلمی سبحان 1937 میں لندن میں پیدا ہوئیں۔ ان کے والد محمد اکرام اللہ پاکستان کے پہلے وزیر خارجہ تھے۔ ان کی والدہ، بیگم شائستہ سہروردی اکرام اللہ، پاکستان کی آئین ساز اسمبلی کی پہلی دو خواتین میں سے ایک تھیں۔ بعدازاں انھوں نے اقوام متحدہ میں پاکستان کی مندوب اور مراکش میں سفیر کے طور پر خدمات انجام دیں۔ ان کی والدہ کلکتہ  کے  ایک معروف خاندان سے تعلق رکھتی تھیں۔ ان کی والدہ کی طرف سے، سبحان بنگال کے وزیر اعظم اور پاکستان کے وزیر اعظم حسین حیدر سہروردی کی بھتیجی تھیں اور ان کے والد کی طرف سے ہندوستان کے نائب صدر اور چیف جسٹس محمد ہدایت اللہ کی بھتیجی تھیں۔ انہوں نے 1962 میں رحمان سبحان نامی ماہر اقتصادیات سے شادی کی جن سے ان کے تین بیٹے تھے۔ ان کا بڑا بیٹا تیمور 1981 میں 18 سال کی عمر میں ایک حادثے میں انتقال کر گیا۔ ان کا بڑا بیٹا بابر اقوام متحدہ کے ترقیاتی پروگرام (UNDP) کے لیے کام کرتا ہے اور ان کا سب سے چھوٹا بیٹا ظفر سبحان بنگلہ دیشی انگریزی روزنامہ ڈھاکہ ٹریبیون میں ایڈیٹر انچیف ہے۔ سبحان کی بہن اردن کی شہزادی سروتھ ہے۔ ان کا ایک بھائی تھا جس کا نام انعام تھا اور دوسری بہن تھی جس کا نام ناز تھا۔

ابتدائی تعلیم اور کیریئر 
سبحان نے انگلینڈ کے ویسٹنبرٹ اسکول سے تعلیم حاصل کی اور 1958 میں گرٹن کالج، کیمبرج سے قانون کی تعلیم حاصل کی۔ انھوں نے کراچی میں ایک قانونی فرم کے ساتھ ہائی کورٹ میں پریکٹس کرنے کے لیے بطور قانونی معاون کام کرنا شروع کیا۔  اپنی شادی کے بعد، وہ ڈھاکہ چلی گئیں اور یونیورسٹی آف ڈھاکہ کالج آف لاء میں پڑھانا شروع کیا، 1981 تک خدمات انجام دیں۔ وہ سپریم کورٹ کے قانون پر مشتمل رپورٹوں میں ترمیم کی ذمہ دار بھی رہیں۔

انسانی حقوق اور قانونی پیشہ 
انھوں  نے آٹھ دیگر ساتھیوں کے ساتھ مل کر 1986 میں انسانی حقوق کی ایک تنظیم کی بنیاد رکھی۔  انہوں نے 2001 تک تنظیم کی سربراہ کے طور پر خدمات انجام دیں۔امرتیہ سین کی طرف سے شروع کی گئی  فاؤنڈیشن نے صحافیوں کے لیے ان کے نام سے ایک ایوارڈ بھی قائم کیا ہے۔

حوالہ جات 
بنگلہ دیشی فعالیت پسند برائے حقوق نسواں
ڈھاکہ یونیورسٹی کا تدریسی عملہ
سہروردی خاندان
نسائیت پسند بنگلہ دیشی
2003ء کی وفیات
نسائیت پسند مسلمان
بیسویں صدی کی بنگالی شخصیات